Pranešimas žiniasklaidai

2025 m. Rugsėjo 3 d., Vilnius

**Medijų rėmimo fondas skelbia konkursus 2026 metams**

Medijų rėmimo fondas skelbia konkursus žiniasklaidai 2026 m. finansinei paramai gauti. Paraiškos priimamos iki spalio 1 d. (įskaitytinai).

Fondas skirs paramą žiniasklaidos projektams, veiklai ir stipendijoms penkiose programose: kultūrinės žiniasklaidos ir kultūros periodinių leidinių, regioninės žiniasklaidos, naujienų, tiriamosios ir šviečiamosios žurnalistikos, žiniasklaidos tautinių mažumų kalbomis lietuvių išeivijos (diasporos) žiniasklaidos bei naujoje specialiojoje programoje dėl 2025-2027 metais prarastų pajamų, susijusių su azartinių lošimų ribojimais.

Administracinės atitikties reikalavimus atitinkančias paraiškas vertins ekspertai, o Fondo Taryba, atsižvelgusi į ekspertų išvadas, priims sprendimą dėl finansavimo skyrimo. Konkursai skelbiami pagal atnaujintas finansavimo taisykles.

„Atnaujintos taisyklės parengtos atsižvelgiant į įvairių žiniasklaidos grupių, ekspertų ir institucijų išreikštas pastabas ir siūlymus. Užtruko laiko surasti visų lūkesčius bent iš dalies apimantį taisyklių variantą, bet labai džiaugiamės, kad dokumentą suspėjome parengti laiku ir galėsime dar efektyviau įgyvendinti finansavimo skirstymą”, –  teigia Medijų rėmimo fondo tarybos pirmininkė Vaiva Žukienė.

Daugiau informacijos, konkurso finansavimo sąlygas galima rasti [čia](https://www.medijufondas.lt/2026-m-konkursai).

Medijų rėmimo fondas remia Lietuvos visuomenei ir valstybei reikšmingo, kokybiško, etiško ir politiškai neutralaus žiniasklaidos turinio kūrimą, sklaidą ir redakcijų veiklą. Fondas žiniasklaidos finansavimą vykdo pagal penkias programas.

*Daugiau informacijos apie Fondo veiklą galite rasti Fondo svetainėje (*[*medijufondas.lt)*](https://medijufondas.lrv.lt/lt/) *ir socialiniuose tinkluose* [*Facebook,*](https://www.facebook.com/medijufondas)[*Instagram*](https://www.instagram.com/medijuremimofondas/) *ir* [*LinkedIn*](https://lt.linkedin.com/company/medij%C5%B3-r%C4%97mimo-fondas).

Ruslanas Iržikevičius   
Direktorius   
Medijų rėmimo fondas    
[ruslanas@medijufondas.lt](mailto:ruslanas@medijufondas.lt)   
+37061431215